РЕПУБЛИКА СРБИЈА

НАРОДНА СКУПШТИНА

Одбор за рад, социјална питања,

друштвену укљученост и смањење сиромаштва

10. децембар 2017. године

Б е о г р а д

**ПРЕДСЕДНИКУ НАРОДНЕ СКУПШТИНЕ**

 На основу члана 157. став 6. и члана 161. став 1. Пословника Народне скупштине („Службени гласник РС“, број 20/12 – пречишћен текст ), Одбор за рад, социјална питања, друштвену укљученост и смањење сиромаштва, на **ПРЕДЛОГ ЗАКОНА О ФИНАНСИЈСКОЈ ПОДРШЦИ ПОРОДИЦИ СА ДЕЦОМ,** који је поднела Влада, подноси следеће амандмане:

**АМАНДМАН I**

У члану 2. став 3. Предлога закона мења се и гласи:

 „Чланом породице, у смислу става 1. овог члана, сматра се и супружник без обзира где фактички живи.“.

**О б р а з л о ж е њ е**

 Предложени амандман има за циљ корекцију техничке грешке, као и постизање учинковитијег ефекта приликом примене одредбе предлога закона.

 **АМАНДМАН II**

У члану 20. став 2. Предлога закона мења се и гласи:

„Ако корисник права остварује накнаду зараде, односно накнаду плате чији укупни износ прелази три просечне зараде у Републици Србији прво се исплаћује накнада зараде, односно накнада плате.“.

 **О б р а з л о ж е њ е**

 Предложени амандман има за циљ корекцију техничке грешке, као и постизање учинковитијег ефекта приликом примене одредбе предлога закона.

 **АМАНДМАН III**

 У члану 52. став 1. Предлога закона речи „члана 49. став 2. овог закона.“ замењују се речима: „члана 50. став 2. овог закона.“.

  **О б р а з л о ж е њ е**

 Предложени амандман има за циљ корекцију техничке грешке, као и постизање учинковитијег ефекта приликом примене одредбе предлога закона.

 **ПРЕДСЕДНИК ОДБОРА**

 др Весна Ракоњац